b'\n_START_ARTICLE_\nBrandbu skolekorps\n_START_PARAGRAPH_\nBrandbu skolekorps er et skolekorps i Brandbu. Korpset fylte 60 \xc3\xa5r i 2008.\n_START_SECTION_\nHistorie\n_START_PARAGRAPH_\nDen 20. oktober 1948 overlot R\xc3\xb8ykenvik Hornmusikkforening sine instrumenter til 11 yngre gutter. De ble l\xc3\xa6rt noter og noen melodier. De kalte seg da for R\xc3\xb8ykenvik guttemusikkorps. I 1952 var det 35 gutter i korpset, og de hadde sin f\xc3\xb8rste sommertur som omfattet blant annet bes\xc3\xb8k p\xc3\xa5 et flytende hvalkokeri, bes\xc3\xb8k p\xc3\xa5 Verdens Ende og en tur innom Fornebu flyplass, samt et guttemusikkstevne p\xc3\xa5 Holmestrand._NEWLINE_De f\xc3\xb8rste \xc3\xa5rene ble \xc3\xb8velsene holdt p\xc3\xa5 brenneriet, men ble flyttet til Veier\xc3\xb8d snekkerverksted i Brua. Da skiftet korpset navn til Brandbu guttemusikkorps.Senere fikk jenter ogs\xc3\xa5 lov \xc3\xa5 v\xc3\xa6re med i korpset, og navnet ble for en stund Brandbu skolemusikkorps.Fra midt p\xc3\xa5 60-tallet har det hett Brandbu skolekorps. Dette er det nest eldste skolekorpset i kretsen. Det eldste ble startet i 1947, ett \xc3\xa5r f\xc3\xb8r._NEWLINE_Sommeren 1976 stod korpset som arrang\xc3\xb8r av et kretsstevne som samlet omtrent 1000 musikere. Samme \xc3\xa5r dro korpset p\xc3\xa5 sin f\xc3\xb8rste utenlandstur, til \xc3\x85lborg i Danmark. Ny Danmarkstur ble det ogs\xc3\xa5 i 1979._NEWLINE_P\xc3\xa5 slutten av 70-tallet var det sv\xc3\xa6rt god rekruttering, og totalt hadde korpset ca. 80 medlemmer. I 1979 ble f\xc3\xb8rste helgeseminar avholdt med instrukt\xc3\xb8rer fra musikkh\xc3\xb8yskolen. Korpset hadde da ca. 80 medlemmer._NEWLINE_I 1982 deltok korpset for f\xc3\xb8rste gang i NM for skolekorps, der de fikk en andreplass i 3. divisjon. Etterp\xc3\xa5 dro de til musikkfestival i Scarborough i England. I 1988 var de enda en gang i England, sammen med Jaren Hornmusikkforening og Gran jente- og guttekorps. Senere har det v\xc3\xa6rt turer til b\xc3\xa5de Tyskland, Finland og England.'